Izstrādes stadijā

|  |  |  |
| --- | --- | --- |
| 1. | Dokumenta veids | Tiesību akts |
| 2. | Dokumenta nosaukums | Grozījumi Ministru kabineta 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi Nr.75) |
| 3. | Politikas joma un nozare vai teritorija | Nodarbinātības un sociālā politika |
| 4. | Dokumenta mērķgrupas | Nodarbinātības valsts aģentūra, bezdarbnieki un darba meklētāji, darba devēji, apmācību programmu īstenotāji un citi sadarbības partneri |
| 5. | Dokumenta mērķis un sākotnēji identificētas problēmas būtība | 1) Ekonomiskās sadarbības un attīstības organizācija (*OECD*) 2017.gada Ekonomikas pārskatā par Latviju (*Economic Survey of Latvia 2017*) aicina īstenot pasākumus, kas vērsti uz bezdarbnieku iesaistes veicināšanu modernizētajās valsts profesionālajās iestādēs. Paredzēts profesionālās izglītības kompetences centriem, kā arī valsts un pašvaldību izglītības iestādēm noteikt tiesības īstenot bezdarbnieku apmācību atsevišķās apmācību programmās, vienlaikus neierobežojot iespēju piedāvāt apmācību programmu īstenošanu arī citām privātajām izglītības iestādēm, kā arī bezdarbnieka tiesības izvēlēties sev vēlamo izglītības iestādi. 2)  Neskatoties, ka pēdējo gadu laikā reģistrēto bezdarbnieku skaits pastāvīgi samazinās, bezdarbnieku ar invaliditāti skaits saglabājās praktiski nemainīgs, tādējādi, lai nodrošinātu efektīvāku atbalstu bezdarbniekiem ar invaliditāti, kā arī ievērojot *OECD* 2019.gadā publicētajā pētījumā par sociālās atstumtības riskam pakļauto bezdarbnieku iespējām iekļauties darba tirgū (*Connecting People with Jobs*) izteiktās rekomendācijas, plānots pilnveidot aktīvā nodarbinātības pasākuma, kas paredz subsidēto darba vietu izveidi, organizēšanas un īstenošanas nosacījumus. 3) Apmācību kvalitātes uzlabošanas nolūkā plānots pilnveidot prasības apmācību programmu īstenotājiem, kā arī pastiprināt sankcijas izglītības iestādēm, kas sniedz nekvalitatīvus pakalpojumus apmācību procesā. Vienlaikus attiecībā uz gadījumiem, kad publiskais iepirkums netiek izsludināts, tiks pārskatīta publisko iepirkumu regulējošo normatīvo aktu prasību piemērošana. 4) Veikt redakcionāla rakstura precizējumus, kas ir vērsti uz Nodarbinātības valsts aģentūras klientiem pieejamo pakalpojumu pilnveidi.   |
| 6. | Dokumenta izstrādes laiks un plānotā virzība | Dokumentu plānots izsludināt VSS 2019.gada septembrī |
| 7. | Dokumenti | Noteikumu projekts |
| 8. | Sabiedrības pārstāvju iespējas līdzdarboties | Sabiedrībai ir tiesības līdzdarboties, izmantojot interneta, sakaru pakalpojumus vai ierodoties klātienē. |
| 9. | Pieteikšanās līdzdarbībai | Savu viedokli sabiedrības locekļi aicināti izteikt līdz 18.09.2019., rakstot uz e-pastu Olga.Iljina@lm.gov.lv  |
| 10. | Cita informācija | Nav |
| 11. | Atbildīgā amatpersona | Olga Iļjina, 67021616, Olga.Iljina@lm.gov.lv  |